SYDNEY. " Austrálsky štát Queensland v ňom ponúka lukratívne miesto správcu tropického ostrova vo Veľkej koralovej bariére.
Na obľúbenom portáli YouTube sa objavil 30-sekundový videoklip, ktorý kombinuje skutočný záznam bin Ládinovho vyhlásenia s vymyslenými anglickými titulkami. Najhľadanejší terorista sveta údajne vysvetľuje, prečo je "ideálnym kandidátom" na pozíciu správcu, informovala dnes austrálska tlač.
"Som spoločenský a milujem zábavu. Rád trávim čas pod holým nebom a na piesku," uvádzajú titulky sprevádzajúce video. "Mám skúsenosti s produkciou videozáznamov, s rozdeľovaním úloh a s koordináciou veľkých podujatí."
Organizátori konkurzu z vládnej agentúry Tourism Queensland priznali, že medzi viac ako 10.000 prihláškami je skutočne aj žiadosť domnelého Usámu bin Ládina, ktorú však zamietli ako nevyhovujúcu.
Originálnu kampaň s názvom Best Job in the World spustil austrálsky štát 12. januára. Víťaz konkurzu získa kontrakt v hodnote 150.000 austrálskych dolárov (75.000 eur) a bezplatný polročný pobyt na tropickom Hamiltonovom ostrove.
Hlavnou úlohou nového správcu bude každý týždeň aktualizovať multimediálny blog zameraný na podporu turizmu v oblasti Veľkej koralovej bariéry.